กระทรวงคมนาคมมอบของขวัญปีใหม่นั่งรถไฟฟ้าฟรีทั่วกรุง - FINNOMENA
กระทรวงคมนาคม เผย แผนอำนวยความสะดวกและปลอดภัย ในการเดินทาง เป็นของขวัญปีใหม่ให้แก่ประชาชน ในช่วงเทศกาลปีใหม่ 2560 ระหว่างวันที่ 29 ธ.ค.59 ถึง 4 ม.ค.2560 เพื่อลดอุบัติเหตุในการเดินทาง
29 ธ.ค. 2559

กระทรวงคมนาคม เผย แผนอำนวยความสะดวกและปลอดภัย ในการเดินทาง เป็นของขวัญปีใหม่ให้แก่ประชาชน ในช่วงเทศกาลปีใหม่ 2560 ระหว่างวันที่ 29 ธ.ค.59 ถึง 4 ม.ค.2560 เพื่อลดอุบัติเหตุในการเดินทาง
ด้วยการเตรียมเปิดให้ประชาชนใช้บริการรถไฟฟ้าทั้ง 3 ระบบ 4 เส้นทางฟรี คือ รถไฟฟ้าเอ็มอาร์ที, รถไฟฟ้สายสีม่วง, รถไฟฟ้าบีทีเอส, รถไฟฟ้าแอร์พอร์ต เรล ลิงก์
โดยจะให้บริการฟรีจำนวน 1 วัน เริ่มตั้งแต่เวลา 12.00 น. ของวันที่ 31 ธ.ค.2559 ไปจนถึงเวลา 24.00 น. ของวันที่ 1 ม.ค. รวมทั้งจะมีการขยายเวลาการให้บริการรถไฟฟ้าทั้ง 3 ระบบออกไปจนถึงเวลา 02.00 น.
โดยคาดว่าปีใหม่นี้จะมีประชาชนเดินทางเข้า-ออก ผ่านระบบขนส่งสาธารณะรวมทั้งสิ้น 16.2 ล้านคน/เที่ยว แบ่งเป็นการเดินทางในกรุงเทพฯและปริมณฑล 10.8 ล้านคน/เที่ยว และระหว่างจังหวัดและต่างประเทศ 5.4 ล้านคน/เที่ยว
นอกจากนี้ การทางพิเศษแห่งประเทศไทย เตรียมยกเว้นค่าผ่านทางพิเศษบูรพาวิถี สายบางนา-ชลบุรี ขณะที่กรมทางหลวง เตรียมยกเว้นค่าธรรมเนียมผ่านทาง กรุงเทพฯ-ชลบุรี และ บางปะอิน-บางพลี เริ่มตั้งแต่เวลา 00.01 น.ของวันที่ 29 ธ.ค.-24.00 น. ของวันที่ 4 ม.ค.2560
ส่วนกรมเจ้าท่าจะเปิดให้ประชาชนใช้บริการเรือเฟอร์รี่ เส้นทางพัทยา-หัวหิน ฟรีระหว่างวันที่ 1-15 ม.ค.ปี 60 ด้วย
ที่มา : http://www.thairath.co.th/content/823114
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: